Met: Will Smith, Charlize Theron & Jason Bateman
Sê nou maar daar was rerig superheroes in ons wêreld? Mense nes ons. Iemand wat humeurig raak as hy homself soggens in die spieël sien na 'n laat nag. Dit is Hancock, behalwe dat hy heeltemal roekeloos is.
Hancock kyk te diep in die bottel. Nie dat die mense van Los Angeles omgee nie, want Hancock sorg vir meer probleme as wat hy oplos. Om alles te kroon kom krap Charlize Theron se karakter sy lewe verder deurmekaar. Jason Bateman probeer deur al die chaos sy beeld poets, wat hom dwing tot bietjie introspeksie.
Hancock verdien al sy punte in die eerste helfte van die fliek. Daar is oorspronklike idees met 'n skerp teks en dit kan selfs beskuldig word van 'n diep kant. Daarna lyk dit asof iemand halfpad besluit het om die styl aan te pas en dit begin lyk soos 'n lappieskoombers wat gemaak is deur 'n kleurblinde persoon met twee linkerhande. Die fliek het nie 'n slegte "ou" nodig gehad nie.
Gelukkig dat Will Smith daardie kwaliteite het wat enige fliek kan red. Jason Bateman is tipes Jason Bateman en Charlize Theron sou perfek in haar rol pas as sy 'n Afrikaanse aksent gehad het.